OzLabs/hebrew-wiki-articles huggingface dataset:
מכללת תלפיות

בית הספר תלפיות בשנת 1926
תלפיות - המכללה האקדמית לחינוך או מכללת תלפיות לחינוך בחולון, היא מכללה דתית להכשרת מורות וגננות בחולון. בשנת תשנ"ה (1995) הוכרה המכללה כמכללה אקדמית להשכלה גבוהה, הרשאית להעניק תואר ראשון בהוראה.
המכללה מעניקה כיום תואר ראשון בחינוך (.B.Ed) ותואר שני בחינוך (.M.Ed).

==בית ספר יסודי לבנות==
לאחר מלחמת העולם הראשונה הוקם בית ספר יסודי לבנות תלפיות.
סגל בית הספר העממי תלפיות, המנהל: דר. נפתלי חיימוביץ'
בשנת 1926 נבנה מבנה לבית הספר על מגרש (2,218 ממ"ר) שהקציבה העירייה ברחוב העבודה 25–27. המבנה הוקם בעזרת תרומתו של מר בוים על פי תוכניות האדריכל דב הרשקוביץ.

==גימנסיה תלפיות==
בקיץ תרפ"ט (1929) החליטו הורים של בנות שסיימו כיתה ח' בבית הספר היסודי תלפיות בתל אביב להקים בית ספר תיכון לבנות. בין המקימים היו אברהם ברוך ארטן, זלמן מייזל ודניאל סירקיס. לאחר שנתיים של גירעונות, העבירו ההורים את הבעלות בגימנסיה לידי המנהל ושני מורים. לעזרת בית הספר באו שני תורמים, צבי יעקב לוין ויעקב אלחנן רוטנברג שמימנו את בניית שני החדרים הראשונים לבית הספר. בשנה השלישית לקיום בית הספר הקציבה העירייה לבית הספר מגרש בשטח של דונם ברחוב מלצ'ט 29 פינת רחוב העבודה ועליו נבנה בתרומת אחיו של לוין, משה אליעזר לוין, מבנה לבית הספר, שהיה בבעלות העירייה. המבנה נחנך ב-6 באפריל 1932. נשי מזרחי בתל אביב סייעו לתקציב המוסד, בבניית חדר אוכל וברכישת ציוד כמו פסנתר ומכונות תפירה.

הגימנסיה כללה שמונה כיתות והכשירה את הבנות לקבלת תעודת בגרות המאפשרת לימודים באוניברסיטה. מנהל הגמנסיה היה יעקב אלישקובסקי ואחד המורים היה פנחס שיפמן.

==סמינר למורות וגננות==
במהלך שנות ה-30 נוסף ליד הגימנסיה סמינר לגננות אליו עברו מסיימות כיתה י"א שרצו בכך. בשנת 1940, הסמינר לגננות היה בתקופת ניסיון מבחינת ההכרה של מחלקת החינוך של הוועד הלאומי. נסיונותיו של אלישקובסקי להקים גם סמינר למורות לא צלחו ורק בתחילת שנות ה-50 נפתח מסלול למורות. בשנים 1949–1950 קיימה המכללה קורסים מקוצרים להכשרת גננות במסגרת המאמץ של משרד החינוך להכשיר גננות עבור העולים. בשנים 1951–1952 קיימה מכללת תלפיות קורסים מקוצרים למורות בבית צעירות מזרחי, במסגרת מאמץ של משרד החינוך להכשיר כמות מספקת של מורים. המכללה קיימה אז גם כיתת מכינה למורות לתלמידות שלא סיימו י"ב.

בשנת 1959 נבנתה קומה למבנה של בית המדרש למורים, שהושלמה בתחילת 1961. בשנת 1975 עברה המכללה למבנה של בית צעירות מזרחי, בה היא פעלה עד שנת 1999.

בשנת ה-50 וה-60 ניהל יהודה מוריאל את בית המדרש למורות, לאחר מכן מילא את מקומו יוסף ולק.

בשנת 2008 עברה המכללה לעיר חולון.

המכללה מפרסמת כתב עת שפיט בשם "כעת" בנושאי חינוך, חברה ומורשת החל משנת 2014.<ref></ref>

== ראשי המכללה ==
* הרב ד"ר יעקב אלישקובסקי 1937–1945
* פרופ' יעקב כץ 1946–1949
* ד"ר יהודה מוריאל 1950–1954, 1957–1965, 1968–1970
* ד"ר יוסף ולק 1955–1956
* מר פנחס זילבר 1966–1967
* אלכסנדר מלכיאל 1971–1972
* ד"ר שמחה פישר 1973–1980
* הרב דב שחור 1981–1983
* חנוך הר-חן 1984–1986
* מנחם בבציק 1987–1994
* פרופ' ישראל רוזנסון

==קישורים חיצוניים==
* 

* 
* 

==הערות שוליים==

תלפיות
תלפיות
תלפיות
קטגוריה:ישראל: מכללות להוראה
חוי טוקר

חוה (חַוי) שפרה טוקר (נולדה ב-1976) היא שופטת בית משפט השלום בירושלים, האישה החרדית הראשונה בישראל שמונתה לשופטת.

==ביוגרפיה==
נולדה בלונדון לדבורה בת הרב שרגא פלונצ'ק, ראש ישיבת עץ חיים - וילרייק ליד אנטוורפן ולרב יוסף רפאל וואלף ממקורביו של הרב אלעזר מנחם מן שך. בילדותה עלו הוריה לישראל והיא גדלה ולמדה בבני ברק.

לאחר השלמת לימודיה בסמינר וולף ובסמינר החדש, למדה משפטים: השלימה לימודי תואר ראשון במרכז אקדמי למשפט ולעסקים ותואר שני באוניברסיטה העברית.

החלה את עבודתה בשנת 2003 כסטודנטית, לאחר מכן כמתמחה בבית משפט השלום (תעבורה) ובהמשך שימשה כעוזרת משפטית בבית המשפט המחוזי בירושלים עד לשנת 2011. לאחר מכן הצטרפה לפרקליטות, עבדה במחלקה לחקירות שוטרים, ולאחר מכן בפרקליטות מחוז ירושלים (אזרחי).

הוועדה לבחירת שופטים בהובלתה של שרת המשפטים איילת שקד, בחרה בטוקר בפברואר 2018 לכהן כשופטת בבית משפט השלום בירושלים, ובכך הייתה לאישה החרדית הראשונה שנבחרה לתפקיד זה בישראל. קדמה לה בארצות הברית, רחל פרייר שנבחרה בשנת 2016 לשופטת החרדית הראשונה בעולם. טוקר נכנסה לתפקידה ב-27 במרץ 2018<ref></ref>. 

בשנת 2018 היא דורגה ברשימת 50 המשפיעות של אתר גלובס<ref></ref>. 

במאי 2024 במהלך מלחמת חרבות ברזל הורתה טוקר לשחרר ממעצר חשוד שפרסם דברי הסתה ותמיכה בחמאס<ref></ref>.

==משפחתה==
נשואה ליחזקאל טוקר, עורך דין וטוען רבני, בנו של הרב נחמן טוקר מראשי ישיבת חברון כנסת ישראל. הזוג התגורר תחילה בשכונת הר נוף בירושלים, אחר כך במשך כמה שנים ביישוב הר אדר בשליחות תורנית מטעם ארגון "איילת השחר". משם חזרו לירושלים לשכונת הגבעה הצרפתית. לבני הזוג ארבעה ילדים.

==ראו גם==
* רחל פרייר

==קישורים חיצוניים==
* 
* 
* 
* איתמר לוין [https://www.news1.co.il/Archive/0024-D-164713-00.html זה בדיוק מה שחשבתי] באתר news1, מרץ 2024

==הערות שוליים==

קטגוריה:שופטות בית משפט השלום בירושלים
קטגוריה:שופטי בית משפט השלום בירושלים
קטגוריה:עורכות דין ישראליות
קטגוריה:עורכי דין ישראלים
קטגוריה:חרדיות ישראליות
קטגוריה:בוגרות סמינר הרב וולף
קטגוריה:בוגרות המרכז האקדמי למשפט ולעסקים
קטגוריה:בוגרי המרכז האקדמי למשפט ולעסקים
קטגוריה:משפחת חברוני
קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:ישראליות שנולדו ב-1976
קטגוריה:ישראלים שנולדו ב-1976
קטגוריה:הר אדר: אישים
קטגוריה:הר נוף: אישים
קטגוריה:הגבעה הצרפתית: אישים
קטגוריה:משפחת טוקר
באדי (כלב)

באדי (7 באוגוסט 1997 - 2 בינואר 2002) היה כלב חום מגזע לברדור רטריבר, שהיה בבעלות משפחת נשיאה ה-42 של ארצות הברית, ביל קלינטון, בתקופת נשיאותו.

==ביוגרפיה==
באדי נולד במזרח מדינת מרילנד שבארצות הברית באוגוסט 1997. בדצמבר של אותה שנה, אומץ באדי על ידי משפחת קלינטון ועבר לבית הלבן. באדי נקרא על שם דודו מדרגה שנייה של ביל קלינטון, הנרי אורן "באדי" גרישם, שנפטר חודשים ספורים קודם לכן. ביל קלינטון ציטט את דודו המנוח בתור מי שהשפיע רבות על חייו.

באדי וסוקס, החתול שהיה בבעלותה של משפחת קלינטון באותה עת, הופרדו זה מזה, מכיוון שסוקס לא הסתדר עם באדי. בשנת 2001, לאחר שעזב ביל קלינטון את הבית הלבן, המשיך באדי להתגורר אצל משפחת קלינטון, בעוד סוקס עבר לגור אצל מזכירתו של ביל קלינטון, בטי קורי.

ב-2 בינואר 2002 נדרס באדי על ידי מכונית, כאשר רדף בהנאה אחרי קבלן שעזב את בית משפחת קלינטון בניו יורק. משפחת קלינטון לא הייתה בביתה עת נדרס באדי. סוכני השירות החשאי של ארצות הברית מיהרו להביאו לבית חולים וטרינרי, שם נקבע מותו.

==בתרבות==
באדי כיכב בספר סוקס היקר, באדי היקר - מכתבי ילדים לחיות המחמד הנשיאותיות שנכתב על ידי הילרי קלינטון, ופורסם בשנת 1998. הספר כלל 50 מכתבים שנכתבו על ידי ילדים לסוקס ולבאדי, וכמו כן 80 תמונות שלהם.

==גלריה==
<gallery>
Clinton Buddy 120597.jpg|ביל קלינטון יושב ליד באדי, 1997
Photograph of President William Jefferson Clinton Introducing Buddy the Dog to the Press- 12-16-1997 (6461525373).jpg|ביל קלינטון מציג את באדי לעיני התקשורת, 1997
Buddy the Dog in the Outer Oval Office- 01-05-1998 (6461527133).jpg|באדי יושב על כיסא בחדר הסגלגל, 1998
Buddy the Dog Sitting on the South Lawn at the White House- 06-16-1998 (6461533205).jpg|באדי יושב על מדשאות הבית הלבן, 1998
</gallery>

==קישורים חיצוניים==

קטגוריה:ארצות הברית: כלבים מפורסמים
קטגוריה:חיות מחמד נשיאותיות בארצות הברית
קטגוריה:משפחת קלינטון
רכס אינג'ניקה

רכס אינג'ניקה (באנגלית:  Ingenika Range) הוא רכס הרים המהווה תת-רכס של רכסי סוואנל, בהרי אומינקה בצפון פרובינציית קולומביה הבריטית שבקנדה.

שטח הרכס 1,006 קמ"ר, גובהו 1,859 מטרים מעל פני הים, והוא ממוקם דרומית לנהר אינג'ניקה.

שם הרכס אומץ רשמית ב-23 באפריל 1940.
==לקריאה נוספת==
<div class="mw-content-ltr">Peter Laznicka, [https://books.google.co.il/books?id=uRPgBAAAQBAJ&pg=PA362&lpg=PA362&dq=%22Ingenika+Range%22&source=bl&ots=FAcDt0vGJO&sig=wSCEu-pUaLwkW74xVEKSk4iStvE&hl=en&sa=X&ved=0ahUKEwiRqfaUirrZAhVLyaQKHXbmAnAQ6AEIUDAJ#v=onepage&q=%22Ingenika%20Range%22&f=false Empirical Metallogeny: Depositional Environments, Lithologic Associations and Methalic Ores, Part A], p. 362</div>
==קישורים חיצוניים==
* [https://apps.gov.bc.ca/pub/bcgnws/names/2910.html רכס אינג'ניקה] באתר ממשלת קולומביה הבריטית
* [https://mapcarta.com/24312024 תצלום לוויין ומידע גאוגרפי]
* [https://tripcarta.com/24312024 מפה טופוגרפית של רכס אינג'ניקה]
* [https://www.yr.no/place/Canada/British_Columbia/Ingenika_Range/ מזג אוויר עדכני עבור רכס אינג'ניקה]

==הערות שוליים==

אינג'ניקה
אינג'ניקה
אינג'ניקה
אינג'ניקה (נהר)

נהר אינג'ניקה (באנגלית: Ingenika River) הוא נהר הממוקם במרכז פרובינציית קולומביה הבריטית שבקנדה.

אורכו של הנהר 140 ק"מ, הוא נמצא בגובה של 690 מטרים מעל פני הים, והוא נשפך אל אגם ויליסטון.

אזור הנהר שאקלימו תת-ארקטי אינו מיושב, ולגדותיו יערות עצי מחט. הטמפרטורה הממוצעת באזור היא 3- מעלות צלזיוס. החודש החם ביותר הוא חודש יולי, בו הטמפרטורה הממוצעת היא 10 &#x20;°C, והקר ביותר הוא דצמבר בו הטמפרטורה הממוצעת היא  14- &#x20;°C.

==היסטוריה==
בשנת 1908 התגלה זהב באזור הנהר, דבר שהביא לבהלה לזהב לאזור.

==קישורים חיצוניים==
* [http://www4.rncan.gc.ca/search-place-names/unique/JAFJL נהר אינג'ניקה] באתר ממשלת קנדה
* [https://mapcarta.com/24312026 תצלום לוויין ומידע גאוגרפי]
* [https://search.nbca.unbc.ca/index.php/placer-mining-at-ingenika-river-bc תצלום כורים על גדת נהר אינג'ניקה (1907)] - ארכיון צפון קולומביה הבריטית
* [http://search-bcarchives.royalbcmuseum.bc.ca/loading-ingenika-mine-boat-ingenika-river תצלום סירת כורים על נהר אינג'ניקה (1930)] - ארכיון קולומביה הבריטית

==הערות שוליים==

קטגוריה:קולומביה הבריטית: נהרות
זאב אברמוביץ (פועלי ציון)

זאב (חפץ) אברמוביץ (16 בדצמבר 1891 – 2 באפריל 1970) היה עיתונאי, פעיל ציוני-סוציאליסט וממנהיגי התנועות הציוניות פועלי ציון ופועלי ציון שמאל.

== קורות חיים ==
זאב אברמוביץ נולד ב-1891 במריופול, שבאוקראינה, למשה אברמוביץ. הבית בו גדל היה בית ציוני. בנעוריו למד בגימנסיה המקומית שם ספג ערכי סוציאליזם וב-1906 אף השתתף בשביתת תלמידים בגימנסיה. המשיך בלימודי כימיה ומדעי הטבע באוניברסיטת אודסה אך עקב פעילות פוליטית באוניברסיטה גורש ממנה וב-1911 נסע לבלגיה שם המשיך את לימודי הכימיה באוניברסיטה החופשית של בריסל.

ב-1912 נסע לווינה והצטרף לתנועת פועלי ציון שם התגבשו דעותיו הפוליטיות בעקבות פגישתו עם דב בר בורוכוב. בהמשך חזר מווינה לבריסל והשלים את לימודין ב-1914 כשבמקביל היה פעיל מרכזי בתנועה ועסק בעריכת עיתוניה ואף פתח סניף של התנועה בבריסל. לאחר הפילוג בתנועה הצטרף לתנועת פועלי ציון שמאל והיה ממובילי דרכה ומדובריה הראשיים.

ב-1922 עלה ארצה, במסגרת העלייה השלישית, ובמקביל לעבודתו בתחום הבניה המשיך את פעילותו בתנועה. עם הקמת תנועת מפ"ם הצטרף לשורותיה והיה פעיל בה עד פרישתו מפעילות מפלגתית ב-1954. במהלך שנות עסקנותו היה אברמוביץ שותף בפעילויות ציבוריות שונות:
* 1915: ארגן את כנס המפלגה של כל סניפי אוקראינה
* 1917: ציר במועצת הפועלים של מוסקבה
* 1918: ערך במריופול את העיתון "ידיעות הוועד הצבאי המהפכני"
* 1919: חבר מועצת הפועלים של חרקוב וחבר מועצת העיר.
* 1919-1922: עורך של ביטאון "הרעיון הפרולטרי היהודי" של מפלגת "פועלי ציון".
* 1923-1926: ייצוג "פועלי ציון" במועצת העיר תל אביב ובאסיפת הנבחרים.
* 1928: שליח לקונגרס במוסקבה.
* 1929: סיוע בהכנת העדויות שהוצגו לוועדת שו שחקרה את מאורעות תרפ"ט.
* 1930: ייצוג "פועלי ציון" ב"קונגרס ארץ ישראל העובדת".
* 1936: ייצוג "פועלי ציון" בקונגרס העולמי של מפלגות השמאל הסוציאליסטי.
* 1938: השתתפות בוועידת הייסוד של האינטרנציונל הסוציאליסטי
* 1948: חבר הוועדה המדינית של מפ"ם וחבר במערכת על המשמר שם ערך את המדור הכלכלי (עד 1955).
* כתב ספרים ומאמרים ביידיש, רוסית ועברית בהם עסק בסוציאליזם ובמעמד הפרולטריון.

אברמוביץ נישא ללידה. נפטר ב-1970 והובא לקבורה בבית הקברות קריית שאול. אשתו נפטרה ב-1973 ונקברה לצידו.

== ספריו ==
* השאלה הלאומית והשאלה היהודית בתקופתנו, הוצאת מ. ניומן, 1958
* בשרות התנועה, הוצאת י.ל. פרץ, 1965

== לקריאה נוספת ==
* לבש טרנופולר, זאב אברמוביץ ומורשתו, הוצאת י.ל. פרץ, 1971

== קישורים חיצוניים ==
* 

* [https://library.osu.edu/projects/hebrew-lexicon/02951.php זאב אברמוביץ] באתר "לכסיקון הספרות העברית החדשה"
* [http://www.kadisha.biz/ShowItem.aspx?levelId=59689&template=18&ID=92328 חפץ אברמוביץ זאב] באתר חברה קדישא
* [http://tnuathaavoda.info/people/home/people/1121600647.html זאב אברמוביץ] באתר "תנועת העבודה הישראלית"
* 
* ,
* 
* 
* 

== הערות שוליים ==

קטגוריה:חברי פועלי ציון
קטגוריה:אנשי העלייה השלישית
קטגוריה:פעילי פועלי ציון שמאל
קטגוריה:פעילי מפ"ם
קטגוריה:פעילים ציונים ביישוב
קטגוריה:פוליטיקאים ביישוב
קטגוריה:עיתונאים ישראלים
קטגוריה:עורכי עיתונים ביישוב
קטגוריה:עיתונאים ביישוב
קטגוריה:ישראלים ילידי אוקראינה
קטגוריה:עורכי עיתונים יהודים אוקראינים
קטגוריה:פוליטיקאים יהודים אוקראינים
קטגוריה:פעילים ציונים באוקראינה
קטגוריה:פעילים ציונים בבלגיה
קטגוריה:ישראלים שנולדו ב-1891
קטגוריה:ישראלים שנפטרו ב-1970
קטגוריה:אישים הקבורים בבית הקברות קריית שאול
איזבלה מאוסטריה

איזבלה מאוסטריה (בגרמנית: Isabella von Österreich; 18 ביולי 1501 – 19 בינואר 1526), הייתה בתו של פליפה הראשון, מלך קסטיליה ואשתו של כריסטיאן השני, מלך דנמרק.

==ביוגרפיה==
איזבלה נולדה ב-18 ביולי 1501 בבריסל, לפליפה הראשון, מלך קסטיליה, בנו של מקסימיליאן הראשון, קיסר האימפריה הרומית הקדושה, ולחואנה הראשונה, מלכת קסטיליה, בתם של פרננדו השני, מלך אראגון ואיזבלה הראשונה, מלכת קסטיליה, והייתה אחותם של קרל החמישי, קיסר האימפריה הרומית הקדושה ופרדיננד הראשון, קיסר האימפריה הרומית הקדושה.

ב-11 ביולי 1514 התחתנה איזבלה על ידי שליח עם כריסטיאן השני, מלך דנמרק, ובשנת 1515 היא הגיעה לדנמרק שם נערך טקס הנישואין הרשמי ב-15 באוגוסט אותה שנה, ובעקבותיו היא החלה להשתמש בשם אליזבת. בתחילה נוצרה מתיחות בין השניים בשל יחסיו של כריסטיאן עם המאהבת שלו דיווק זיגבריטסדטר, אולם בשנת 1517 מתה דיווק ובעקבות כך השתפרו היחסים ביניהם. בשנת 1520 הוכתרו כריסטיאן ואיזבלה כמלכי שוודיה, אולם שנה לאחר מכן הם איבדו את התואר לגוסטב ואסה בעקבות מלחמת העצמאות השוודית. בשנת 1523 הודח כריסטיאן מתפקידו על ידי האצולה הדנית, ודודו פרידריך, דוכס הולשטיין מונה למלך דנמרק.

לאחר הדחתו של כריסטיאן עברו בני הזוג להתגורר בארצות השפלה ההבסבורגיות, ואיזבלה ליוותה את כריסטיאן במסעותיו ברחבי גרמניה. בשנת 1523 הם ביקרו בברלין, ובשנת 1524 ביקרו בסקסוניה. באותה שנה הם ביקרו גם בנירנברג, שם עברה איזבלה, שאהדה את תורתו של מרטין לותר לדת הפרוטסטנטית, אולם מסיבות פוליטיות היא הסתירה את השתייכותה הדתית. באביב 1525 חלתה איזבלה במהלה קשה, אשר התגברה לאחר סערה שהתרחשה באותו קיץ, וב-19 בינואר 1526 היא מתה בטירתה בגנט.

==משפחתה==
ב-11 ביולי 1514 התחתנה איזבלה עם כריסטיאן השני, מלך דנמרק, ממנו נולדו לה 6 ילדים:
* הנס מדנמרק (1518–1532).
* פיליפ פרדיננד מדנמרק (1519)
* מקסימיליאן מדנמרק (1519).
* דורותיאה מדנמרק (1520–1580) – נישאה לפרידריך השני, הנסיך הבוחר מפפאלץ. לא הולידה ילדים.
* כריסטינה מדנמרק (1522–1590) נישאה לפרנצ'סקו ספורצה השני, דוכס מילאנו, ולאחריו נישאה בשנית לפרנץ הראשון, דוכס לורן.
* בן מת (1523).

== אילן יוחסין ==

==קישורים חיצוניים==

* 

קטגוריה:בית הבסבורג
קטגוריה:נשות מלכי דנמרק ונורווגיה
קטגוריה:ילידות 1501
קטגוריה:נפטרים ב-1526
רכס פיק (קולומביה הבריטית)

רכס פיק (באנגלית:  Peak Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

שטח הרכס 704 קמ"ר, גובהו 1,555 מטרים מעל פני הים, והוא ממוקם מצפון מערב למפגש בין נהר טודוגון ונהר פינליי.

שמו של הרכס אומץ רשמית ב-17 בינואר 1952.
== קישורים חיצוניים ==
* [https://apps.gov.bc.ca/pub/bcgnws/names/14114.html רכס פיק] באתר ממשלת קולומביה הבריטית
* [https://mapcarta.com/24545950 תצלום לוויין ומידע גאוגרפי]
* [https://tripcarta.com/24545950 מפה טופוגרפיית של רכס פיק]
* [https://www.yr.no/place/Canada/British_Columbia/Peak_Range/ מזג אוויר עדכני עבור רכס פיק]

== הערות שוליים ==

פיק
פיק
פיק
רכס מקונל

רכס מקונל או רכס מק'קונל (באנגלית: McConnell Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

שטחו של הרכס 387 קמ"ר, גובהו 1,903 מטרים מעל פני הים, והוא ממוקם מזרחית לעמק מוס, ומערבית לנחל מקונל. 

== קישורים חיצוניים ==
* [https://apps.gov.bc.ca/pub/bcgnws/names/8406.html רכס מקונל] באתר ממשלת קולומביה הבריטית
* [https://mapcarta.com/24483576 תצלום לוויין ומידע גאוגרפי של רכס מקונל]
* [https://tripcarta.com/24483576 מפה טופוגרפית של רכס מקוול]
* [http://www.summitsearch.org/places/mcconnell-range רכס מקונל] באתר summitsearch
* [https://www.yr.no/place/Canada/British_Columbia/McConnell_Range/ מזג אוויר עדכני עבור רכס מקונל]

==הערות שוליים==

מקונל
מקונל
מקונל
קוויאר בלוגה

קוויאר בלוגה הוא קוויאר העשוי מביצי דג הבלוגה. דג הבלוגה נפוץ בעיקר באזור הים הכספי, אגם המים המלוחים הגדול בעולם, שגובל באיראן ובארצות חבר המדינות אזרבייג'ן, קזחסטן, רוסיה וטורקמניסטן. דג הבלוגה נפוץ גם בשטחי הים השחור וכן גם בים האדריאטי. קוויאר בלוגה הוא סוג הקוויאר היקר ביותר, בתחילת המיליניום מחיר קילו אחד של קוויאר זה נע בין 7,000 ל-10,000 דולרים אמריקאים.

==תיאור מורחב==
דג הבלוגה נחשב למין בסכנת הכחדה, נתון שהוביל את ארגון שימור חי הבר והדגה האמריקאי לאסור בשנת 2005 על יבוא של קוויאר אם מקורו באגני הים הכספי או הים השחור. בשנת 2006 נקבע באמנת וושינגטון איסור על סחר במיני קוויאר מהים השחור ומהים הכספי עם המדינות אזרבייג'ן, בולגריה, סין, איראן, קזחסטן, רומניה, רוסיה, סרביה, מונטנגרו, טורקמניסטן ואוקראינה. זאת, לאחר שמדינות אלו לא עמדות בתקנות ולא אכפו את חוקי השימור הבין-לאומיים. האיסור על המסחר עם איראן הוסר מן האמנה. לפי דו"חות מעודכנים איראן מפקחת על דיג לא חוקי של הדגה בשטחיה. בשנת 2007, כאשר התחדש המסחר על ביצי הבלוגה מאיראן באופן חלקי, איראן מכרה 96 טונות של המאכל, 15 אחוזים פחות מאשר הכמות שנסחרה בשנת 2005.

חדקן הבלוגה מגיע לבגרות מינית לאחר 20 שנים. הדגים שנאספים עבור ביציהם לרוב שוקלים 900 קילוגרמים. עיקר קוויאר הבלוגה מכיל את ביצי הדגים, צבעם נע מאפור כהה (כמעט שחור) עד לאפור בהיר, כאשר הצבעים הבהירים יותר הם של דגי בלוגה מבוגרים יותר והקוויאר המופק מהם יוקרתי יותר.

עם זאת, קוויאר הבלוגה היקר ביותר אינו בצבעי אפור-שחור אלא לבן, הוא מכונה "אלמאס" והוא עשוי מביצי דגי בלוגה לבקנים אשר נדירים למדי בטבע. קילוגרם אחד בלבד של "זהב לבן" זה נמכר כיום במחיר של כ-34,500 דולרים. האלמאס מופק מביצי דגי בלוגה לבנים לבקנים מדגים שגילם נע בין 60 ל-100 שנים, דגים אלה נפוצים יותר בדרום הים הכספי היכן שישנו פחות זיהום.

כל תוספת כלשהי לקוויאר פוגמת בערך הקוויאר, ולרוב קוויאר הבלוגה מגיע לשווקים מבלי שעבר עיבוד כלשהו.

==הגשה==
בדומה למנות קוויאר אחרות, קוויאר בלוגה מוגש על כפית העשויה מדר, מעצם או מחומר אחר שאינו מתכתי. כלי מתכת פוגע בטעם המנה ומוסיף לה טעם לוואי לא רצוי. קוויאר בלוגה מוגש לרוב בנפרד מעל טוסט, שלא כמו מנות קוויאר זולות יותר אותן מגישים במספר דרכים, למשל בתוך בליני, מצופים בשמנת חמוצה, קרם פרש או מעורבבים בתוך סלט ביצים או לצד ביצים פרוסות.

קטגוריה:ערכים שבהם תבנית בריטניקה אינה מתאימה
קטגוריה:ביצי דגים
קטגוריה:מאכלי דגים
פיליפ מקס

פיליפ מרטין מקס (בגרמנית: Philipp Martin Max, נולד ב-30 בספטמבר 1993 בוירזן שבגרמניה) הוא כדורגלן גרמני המשחק בפנאתינאיקוס מליגת העל היוונית ובנבחרת גרמניה בעמדת המגן השמאלי.

פיליפ מקס הוא בנו של כדורגלן העבר המצליח מרטין מקס, שהיה פעמיים מלך השערים של הבונדסליגה.

==קריירת מועדונים==
פיליפ מקס התגורר כילד במינכן, בה אביו שיחק כדורגל במינכן 1860. מקס שיחק בקבוצת הילדים של מינכן 1860 ואחר כך בקבוצות הנוער של באיירן מינכן, ובגיל 17 עבר לשחק באקדמיה של שאלקה 04. בשנת 2012 החל מקס לשחק בעיקר בקבוצת המילואים של שאלקה. את הופעת הבכורה שלו בקבוצה הבכירה ערך מקס במרץ 2014, כשהחליף את יוליאן דראקסלר במשחק הליגה מול בורוסיה דורטמונד. עד לסיום עונת 2013/14 ערך מקס רק עוד הופעת בונדסליגה אחת במדי שאלקה, והמשיך לשחק בקבוצת המילואים. בתום עונת 2013/14 נמכר מקס לקרלסרוהה, שם חתם על חוזה לשלוש עונות. מקס השתלב באופן מיידי בקרלסרוהה, ששיחקה אז בליגת הבונדסליגה השנייה. בתום עונת הבכורה שלו בקבוצה, 2014/15, סיימה קרלסרוהה במקום השלישי בבונדסליגה השנייה, מה שהקנה לקבוצה אפשרות לעלות לבונדסליגה דרך משחקי המבחן מול המבורג, שסיימה במקום ה-16 בבונדסליגה. המשחק הראשון, בו מקס שיחק 90 דקות, הסתיים בתיקו 1-1. בגומלין הובילה קרלסרוהה 0–1, ומקס הוחלף בדקה ה-84. קרלסרוהה ספגה שער שוויון והמשחק הסתיים בתיקו 1-1, ובהארכה המבורג ניצחה 1–2, ושתי הקבוצות נשארו בליגות שלהן. את עונת 2015/16 פתח מקס בקרלסרוהה ושיחק מחזור ליגה אחד, אך באוגוסט 2015 חתם באאוגסבורג מהבונדסליגה על חוזה לשנתיים עם אופציה להארכה, תמורת דמי העברה של 3.6 מיליון אירו שהועברו לקרלסרוהה.

מקס הפך עם הגעתו לאאוגסבורג לשחקן מפתח, כשהוא מהווה מגן שמאלי המרבה לסייע להתקפה ובעיקר לקאיובי ולאלפרד פינבוגאסון. מקס סיים בעונת הבכורה שלו במועדון, 2015/16, במקום ה-12 בבונדסליגה. בעונת 2016/17 מקס ואוגסבורג סיימו את העונה במקום ה-13.

בספטמבר 2020 חתם מקס בפ.ס.וו. איינדהובן ההולנדית.

==קריירה בינלאומית==
לאור יכולתו הטובה של מקס במדי אאוגסבורג, זומן מקס לסגל של הנבחרת האולימפית של גרמניה לאולימפיאדת ריו דה ז'ניירו (2016). מקס ערך שלוש הופעות במסגרת הטורניר האולימפי, בהן הבקיע שער אחד, שהיה השער הרביעי בניצחון 0–4 על הנבחרת האולימפית של פורטוגל ברבע גמר הטורניר האולימפי, במשחק בו החליף מקס את סרג' גנאברי. במשחק הגמר, בו הפסידה גרמניה לנבחרת האולימפית של ברזיל בבעיטות הכרעה, לא שותף מקס.

בנובמבר 2020 ערך מקס את הופעת הבכורה שלו במדי נבחרת גרמניה, בניצחון 0–1 על צ'כיה במשחק ידידות.

==תארים==
פ.ס.וו. איינדהובן

* מגן יוהאן קרויף: 2021, 2022
* הגביע ההולנדי: 2021/2022

עם נבחרת גרמניה האולימפית:
* אולימפיאדת ריו דה ז'ניירו (2016): מדליית כסף

== קישורים חיצוניים ==

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני שאלקה 04
קטגוריה:כדורגלני קרלסרוהה
קטגוריה:כדורגלני אאוגסבורג
קטגוריה:כדורגלני פ.ס.וו. איינדהובן
קטגוריה:כדורגלני איינטרכט פרנקפורט
קטגוריה:כדורגלני נבחרת גרמניה
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:גרמנים שנולדו ב-1993
קטגוריה:זוכי מדליית כסף אולימפית גרמנים: כדורגל
באקת אל-חטב

בַּ֫אקַה אל-חַ֫טַבּ (בערבית: باقة الحطب) הוא כפר פלסטיני במערב השומרון המשתייך לנפת קלקיליה של הרשות הפלסטינית. לפי נתוני הלשכה הפלסטינית המרכזית לסטטיסטיקה, בשנת 2006 מנתה האוכלוסייה בכפר כ-1,748 תושבים. באקה אל-חטב נמצא כ-13 ק"מ ממזרח לקלקיליה, על יד הכפרים חג'ה וכפר לאקף.

== היסטוריה ==
במפקד 1922 שנערך על ידי שלטונות המנדט הבריטי, הייתה אוכלוסיית הכפר 207 מוסלמים, ובמפקד 1931 היא גדלה ל-282 מוסלמים אשר שכנו ב-63 בתים.

ב-1945 האוכלוסייה בכפר הייתה 390 מוסלמים, ואילו שטח הקרקע הכולל של הכפר היה 8,950 דונם. מתוכם היו 645 דונם של מטעים ואדמות השקיה, 1,688 של גידולי דגנים, ואילו 36 דונם סווגו כשטח בנוי.

בעקבות מלחמת העצמאות, ולאחר הסכמי שביתת הנשק של 1949, עבר הכפר משליטה בריטית לירדנית.

בעקבות מלחמת ששת הימים, ב-1967, עבר הכפר משליטה ירדנית לישראלית.

==קישורים חיצוניים==

*[http://www.palestineremembered.com/GeoPoints/Baqat_al_Hatab_830/index.html Welcome To Baqat al-Hatab]
*Survey of Western Palestine, Map 11: [http://www.iaa-archives.org.il/zoom/zoom.aspx?folder_id=93&type_id=6&id=8373 IAA], Wikimedia commons
*[http://vprofile.arij.org/qalqiliya/pdfs/factsheet/baqatalhatab_fs_en.pdf Baqat Al Hatab (Fact Sheet)], המכון למחקר יישומי - ירושלים (ARIJ)
*[http://vprofile.arij.org/qalqiliya/pdfs/vprofile/baqatalhatab_vp_en.pdf Baqat al Hatab Village Profile], ARIJ
*[http://vprofile.arij.org/qalqiliya/images/english/Baqat%20al%20Hatab_ap_en.jpg Baqat al Hatab - aerial photo], ARIJ
*[http://vprofile.arij.org/qalqiliya/pdfs/needsfordevelopment/baqatalhatab_n_en.pdf Development Priorities and Needs in Baqat al Hatab], ARIJ

קטגוריה:נפת קלקיליה
קטגוריה:הרשות הפלסטינית: יישובים
אליפות ברזיל בכדורגל 2017

אליפות ברזיל בכדורגל 2017 הייתה הפעם ה-61 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 13 במאי 2017 והסתיימו ב-3 בדצמבר 2017.

בתחרות השתתפו 20 קבוצות של ליגת העל הברזילאית. במקום הקבוצות שירדו לליגה הבכירה עלו אתלטיקו גויאניינסה, אוואי, ואסקו דה גאמה ובאהיה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה. 

קורינתיאנס זכתה באליפות. זו הייתה הזכייה השביעית בתולדות המועדון.

בסיום העונה לליגת משנה ירדו קוריטיבה, אוואי, פונטה פרטה ואתלטיקו גויאניינסה. במקום הקבוצות שירדו לליגה הבכירה עלו אמריקה מיניירו, אינטרנסיונל, סיארה ופרנה.

==טבלת הליגה==
{| class="wikitable" width=70% style="font-size:100%"
!!width=10|מיקום
!קבוצה
!width=15|משחקים
!width=15|ניצחונות
!width=15|תיקו
!width=15|הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות 
!הערות
|- bgcolor="#FFFF00"
|1.|| קורינתיאנס||38||21||9||8||50||30||20||72||זכייה בליגה העפלה לגביע ליברטדורס
|- bgcolor=#76EE00
|2||פלמיירס ||38||19||6||13||61||45||16||63|| העפלה לגביע ליברטדורס
|- bgcolor=#76EE00
|3|| סנטוס ||38||17||12||9||42||32||10||63|| העפלה לגביע ליברטדורס
|- bgcolor=#76EE00
|4||גרמיו||38||18||8||12||55||36|| 19||62|| העפלה לגביע ליברטדורס
|- bgcolor=#EFC6DC
|5||קרוזיירו||38||15||12||11||47||39||18||57||זכייה בגביע ברזיל העפלה לגביע ליברטדורס
|- bgcolor=#76EE00
|6|| פלמנגו||38||15||11||12||49||38|| 11||56|| העפלה לגביע ליברטדורס
|- bgcolor=#76EE00
|7||ואסקו דה גאמה||38||15||11||12||40||47||7-||56|| העפלה לגביע ליברטדורס
|- bgcolor=#76EE00
|8||שאפקואנסה||38||15||9||14||47||49|| 2-||54|| העפלה לגביע ליברטדורס
|-
|9||אתלטיקו מיניירו||38||14||12||12||52||49||3||54
|-
|10||בוטפוגו||38||14||11||13||45||42||3||53
|-
|11||אתלטיקו פרנאאנסה||38||14||9||15||45||43||2||51
|-
|12||באהיה||38||13||11||14||50||48||2||50
|-
|13||סאו פאולו||38||13||11||14||48||49||1-||50
|-
|14||פלומיננסה||38||11||14||13||50||53||3-||47
|-
|15.|| רסיפה||38||12||9||17||46||58||12-||45
|-
|16.|| ויטוריה||38||11||10||17||50||58||8-||43
|- bgcolor=#F08080
|17.|| קוריטיבה||38||11||10||17||42||51||9-||43||ירדה ליגה
|- bgcolor=#F08080
|18.|| אוואי||38||10||13||15||29||48||19-||43||ירדה ליגה
|- bgcolor=#F08080
|19.|| פונטה פרטה||38||10||9||19||37||52||15-||39||ירדה ליגה
|- bgcolor=#F08080
|20.|| אתלטיקו גויאניינסה||38||9||9||20||38||56||18-||36||ירדה ליגה
|}

==שחקנים מצטיינים==
* שני שחקנים כבשו 18 שערים וזכו בתואר מלך השערים:
** ז'ו, שחקנה של קורינתיאנס 
** אנריקה דורדו, שחקנה של פלומיננסה
* ז'ו, שחקנה של קורינתיאנס, זכה בפרס "כדור הזהב" לכדורגלן העונה וכן בפרס כדורגלן העונה של קונפדרציית הכדורגל הברזילאית

==קישורים חיצוניים==

* 
* [http://www.rsssfbrasil.com/tablesae/br2017.htm נתונים מאתר rsssf]
* [https://www.cbf.com.br/futebol-brasileiro/competicoes/campeonato-brasileiro-serie-a/2017 נתונים מאתר קונפדרציית הכדורגל הברזילאית]

ברזיל
קטגוריה:עונות באליפות ברזיל בכדורגל
בית אמין

בית אמין (בערבית: بيت أمين) הוא כפר פלסטיני שבמחוז קלקיליה שבמערב השומרון, מדרום לקלקיליה. לפי נתוני הלשכה הפלסטינית המרכזית לסטטיסטיקה, בשנת 2016 מנתה אוכלוסיית הכפר כ-1,258 תושבים. בית אמין נמצא 8.35 ק"מ דרומית מזרחית לקלקיליה וגובל בסניריא ממזרח, אל-מודאוור ועזבת אל-אשקר מצפון, אבו סלמאן ממערב, ועזון עתמה מדרום. הכפר צמוד להתנחלות שערי תקווה שמדרום, מטרים ספורים מפרידים בין היישובים שגדר ההפרדה חוצצת ביניהם.

==גאוגרפיה==
הכפר ממוקם בגובה של כ- 180 עד 230 מטר מעל פני הים, והוא שוכן על שלוחה צרה שכיוונה הכללי מצפון-מערב לדרום-מזרח (שלוחה אותה הוא חולק עם ההתנחלות שערי תקווה). שכבת הסלע העליונה בנויה רובה מסלע נארי, שהוא סלע קשה האופייני לאזור, ומתחתיו אבן גיר וקירטון, ואדי קנה מתחתר מצפון לשלוחה. הצומח באזור נשלט על ידי חקלאות הררית מסורתית של מטעי זיתים, מרביתם עתיקים, בני מאות שנים. מטעים אלה מקיפים את היישוב מצפון וממזרח. בחלק שמצפון לכפר, נטועים המטעים על גבי טרסות אבן הבנויות לרוחבו של מדרון תלול היורד לעבר אחד מערוצי ואדי קנה. ממערב ליישוב שטח חקלאי ובו גידולי שדה וגידולי חממה.

== היסטוריה ==
ב-1882, "סקר ארץ ישראל המערבית" צוין כי במקום היו "חומות, בורות וקבר חצוב." 

בעקבות מלחמת ששת הימים ב-1967, בית אמין נמצא תחת שליטה ישראלית. ישראל הפקיעה קרקעות מבית אמין, כדי לבנות את ההתנחלות שערי תקווה. 
לאחר הסכם אוסלו, סווג כ-29.2% משטח הכפר כשטח B, ואילו 70% הנותרים מוגדרים כשטח C. 

בזמן האינתיפדה השנייה בשנת 2003, החלה ישראל בהקמתה של גדר הפרדה, שתחצוץ בין השטחים שבהם מתגוררים הפלסטינים ביהודה ושומרון ובין השטחים הישראלים, באזור שערי תקווה, מאחר שההתנחלויות והיישובים הפלסטינים קרובים ואין רצף טריטוריאלי לשום צד. משולש הכפרים עזון עתמה ובית אמין וסניריא בותר על ידי הגדר, תוך איבוד חלק מהשטחים החקלאיים שלהם, והכפר עזון עתמה מנותק משאר הגדה המערבית על ידי גדר ההפרדה תוך השארת שערי תקווה בצידו הישראלי של המכשול (אך מוקפת בשלושה צדדים על ידי הגדר). הדרך היחידה המקשרת את תושבי הכפר עם שאר הגדה היא שער בגדר, שפתוח רק בשעות היום.

==קישורים חיצוניים==
*[http://www.palestineremembered.com/GeoPoints/Beit_Amin_3397/index.html Welcome to Beit Amin]
*Survey of Western Palestine, Map 14: [https://web.archive.org/web/20180928072721/http://www.iaa-archives.org.il/zoom/zoom.aspx?folder_id=93&type_id=6&id=8376 IAA], Wikimedia commons 
*[http://vprofile.arij.org/qalqiliya/pdfs/factsheet/beitamin_fs_en.pdf Beit Amin village (fact sheet)], המכון למחקר יישומי - ירושלים, ARIJ
*[http://vprofile.arij.org/qalqiliya/pdfs/vprofile/beitamin_vp_en.pdf Beit Amin village profile], ARIJ
*[http://vprofile.arij.org/qalqiliya/images/english/Beit%20Amin_ap_en.jpg Beit Amin, aerial photo], ARIJ
*[http://vprofile.arij.org/qalqiliya/pdfs/needsfordevelopment/beitamin_n_en.pdf Development Priorities and Needs in Beit Amin], ARIJ

==הערות שוליים==

קטגוריה:נפת קלקיליה
קטגוריה:הרשות הפלסטינית: יישובים
רכס אוסילינקה

רכס אוסילינקה (באנגלית: Osilinka Ranges) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

שטחו של הרכס 1,756 קמ"ר, גובהו 1,850 מטרים מעל פני הים, והוא ממוקם בין נהר אוסילינקה לבין נחל ליי.

שם הרכס אומץ רשמית ב-7 בדצמבר 1950.

==לקריאה נוספת==
<div class="mw-content-ltr">M. D. Wood and E. L. Terry, [http://www.env.gov.bc.ca/wildlife/wsi/reports/4737_WSI_4737_RPT_OMINECA_1991_1994.PDF Seasonal Movements and Habitat Selection by Woodland Caribou in the Omineca Mountains, North-central British Columbia Phase 1: The Chase And Wolverine Herds (1991-1994)], July 1999</div>

== קישורים חיצוניים ==
* [https://apps.gov.bc.ca/pub/bcgnws/names/19424.html רכס אוסילינקה] באתר ממשלת קולומביה הבריטית
* [https://mapcarta.com/24534866 תצלום לוויין ומידע גאוגרפי]
* [https://tripcarta.com/24534866 מפה טופוגרפית של רכס אוסילינקה]
* [http://www.summitsearch.org/places/osilinka-ranges רכס אוסילינקה] באתר summitsearch
* [https://www.yr.no/place/Canada/British_Columbia/Osilinka_Ranges/ מזג אוויר עדכני עבור רכס אוסילינקה]
** [https://www.yr.no/place/Canada/British_Columbia/Osilinka_Ranges/statistics.html סטטיסטיקות מזג אוויר עבור רכס אוסילינקה]

==הערות שוליים==

אוסילינקה
אוסילינקה
אוסילינקה
בית הספר התיכון ע"ש חיים גרינברג

בית הספר התיכון המקיף אורט ע"ש חיים גרינברג הוא תיכון שש-שנתי (ז'–י"ב) הנמצא בקריית טבעון ומשמש את תושבי המועצה והסביבה.

==היסטוריה==
בית הספר נוסד ב-1952 כתיכון משותף לקריית עמל וטבעון, ביוזמת ראש המועצה המקומית של קריית עמל, יהודה אורלי. מבנה בית הספר תוכנן על ידי האדריכל מוניו גיתאי-ויינרויב ממשרד ויינראוב–מנספלד בחיפה, ויהודית צוויק מונתה למנהלת בית הספר. ב-1965 נוסף אגף חדש לבית הספר ובו אולם התעמלות, מעבדות וחדרי לימוד. ב-1970 עם הרפורמה במערכת החינוך התווספה לבית הספר חטיבת ביניים וב-2000 עברה חטיבת הביניים למבנה חדש בפאתי קריית טבעון מצפון וצוות המורים פוצל בין שתי החטיבות. ב-2017 הוכר המוסד כבית ספר מצטיין.

===פרשת פיטורי המורה אדם ורטה ===

בשנת 2014 לימד המורה למחשבת ישראל בבית הספר. תלמידה בבית הספר התלוננה לחבר הכנסת מיכאל בן ארי כי המורה ורטה טען בשיעור כי צה"ל הוא צבא לא מוסרי. בעקבות תלונתה זומן המורה לשימוע לפני פיטורין. לאחר השימוע הוחלט שלא לפטרו, אך בסוף השנה פוטר ורטה בטענה של קיצוצים בבית הספר. בעקבות המקרה משרד החינוך כינס ועדה לבחינת גבולות השיח הפוליטי בכיתה. הוועדה החליטה כי מורה יוכל לבטא את עמדותיו הפוליטית בכפוף למגבלות מסוימות.

הצגת תיאטרון בבימויה של רננה רז בשם "השימוע" עוסקת בפרשה. הסדרה שעת אפס מבוססת גם היא על הפרשה.

==ראו גם==
* רשימת בוגרי בית הספר

==קישורים חיצוניים==
* 
* שפרה לשם ויגאל אורן, [http://www.tivon-lib.co.il/1692 ללמוד על מנת ללמד : פרופ' יהודית צוויק] , באתר האינטרנט של הספרייה ומרכז ההנצחה קריית טבעון
* https://benyehuda.org/read/31981
* המורה בין הפטיש לסדן, או מה בין ה"צדק היהודי" ל"צדק האוניברסלי"; הערה לפרשת אדם ורטה מאת: רחל אליאור
*

==הערות שוליים==

קטגוריה:בתי ספר תיכוניים בישראל
קטגוריה:קריית טבעון: חינוך
AC Petite

AC Petite היא מכונית מיקרו בתצורת תלת אופן, המוגדרת כמכונית קופה תוצרת יצרנית הרכב "AC Cars Group Ltd", הבריטית אשר יוצרה בין השנים 1953–1958.
==AC Petite==

* תלת אופן - (גלגל קדמי בודד, מאחור 2 גלגלים)
* 2 נוסעים
* 2 דלתות
* מנוע אחורי (מנוע אופנוע מתוצרת "Villiers")
* גלגל קדמי - 8 אינץ'
* גלגלים אחוריים - 18 אינץ'

==סדרות "AC Petite"==

* סדרה ראשונה - Mark-I (יוצר בין השנים 1953-1955)
* סדרה שנייה - Mark-II (יוצר בין השנים 1955-1958)

==ראו גם==
* AC Aceca
* AC 2-Litre
* AC 3000ME
* AC Greyhound

==לקריאה נוספת==
* [http://classiccarmag.net/speeding-officer-not-in-my-ac-petite/ דגם "AC Petite"] (classiccarmag.net/speeding-officer-not-in-my-ac-petite)

== קישורים חיצוניים ==

* 

==הערות שוליים==

קטגוריה:מכוניות מיקרו
קטגוריה:מכוניות תלת אופן
קטגוריה:מכוניות מנוע אחורי
קטגוריה:מכוניות קופה
קטגוריה:דגמי מכוניות שהושקו ב-1953
קטגוריה:מכוניות בריטיות
Petite
אוסילינקה (נהר)

נהר אוסילינקה (באנגלית: Osilinka River) הוא נהר בפרובינציית קולומביה הבריטית שבקנדה. 
הנהר ממוקם בהרים הפנימיים של קולומביה הבריטית מדרום לרכס אוסילינקה, וגובהו 777 מטרים מעל פני הים.

אזור גדות הנהר מיוער בעצי מחט, והאזור אינו מיישב. 

אורכו של הנהר 80 ק"מ, שטח אגם הניקוז שלו 2,051 קמ"ר, וגובהו 777 מטרים מעל פני הים.

שמו של הנהר אומץ רשמית ב-31 במרץ 1917.

==קישורים חיצוניים==
* [https://apps.gov.bc.ca/pub/bcgnws/names/18786.html נהר אוסילינקה] באתר ממשלת קולומביה הבריטית
* [https://mapcarta.com/24534868 תצלום לוויין ומידע גאוגרפי]
* [https://www.yr.no/place/Canada/British_Columbia/Osilinka_River/ מזג אוויר עדכני עבור נהר אוסילינקה]
** [https://www.yr.no/place/Canada/British_Columbia/Osilinka_River/statistics.html סטטיסטיקות מזג אוויר עבור נהר אוסילינקה]
* [https://www.hookandbullet.com/fishing-osilinka-river-big-creek-bc/ דיג בנהר אוסילינקה]

==הערות שוליים==

קטגוריה:קולומביה הבריטית: נהרות
You Can Dance

You Can Dance (בעברית: אתם יכולים לרקוד) הוא אלבום הרמיקס הראשון של הזמרת מדונה. הוא יצא לאור ב-17 בנובמבר 1987 על ידי חברת התקליטים סייר רקורדס. האלבום מכיל רמיקסים משלושת אלבומיה הראשונים ושיר חדש בשם "Spotlight".

אלבום הרמיקס הגיע למקום ה-14 בבילבורד 200, הראשון במצעד האלבומים שבאיטליה, וה-13 במצעד האלבומים שבאוסטריה.

== רקע והפקה ==
בשנות ה-80 הרמיקסים עדיין היה דבר חדש ולא מאוד פופולרי ומדונה התעניינה בטכניקה הזו שבה ניתן היה לחזור על ביטויים ומילים מתוך השיר ללא הרף ולהעניק לשיר הד נוסף, הדהוד, טרבל או בס. היא טענה כי היא שנאה שאחרים עושים רמיקסים לשירים שלה ורצתה לעשות את זה בעצמה.

תחילה, היא פנתה אל המפיק ג'ון ג'ליבן בניטז כדי לעזור לה לעצב מחדש את השירים, וגם גייסה את עזרתו של פטריק לאונרד, המפיק של אלבומה השלישי, True Blue. אלבום הרמיקסים הציג מספר טכניקות ידועות של מיקסינג.

אורכם של השירים התארך על מנת להשאיר זמן לרקוד לצלילם ועל מנת לתת יותר שוני לשירים מאשר צורתם המקורית, המילים והמשפטים שאמרה בשירים חזרו על עצמם והיו בסגנון סטריאו (בו השמעת הצליל מתבצעת בשני ערוצים נפרדים. הקלטת סטריאו מושמעת באמצעות שני רמקולים בתצורה סימטרית, המעניקה הרגשה שהצלילים נשמעים מכיוונים שונים והשומעים חשים מעין "תמונה" מרחבית של הצליל כמו בשמיעה טבעית) שהונחו על פני שקעי הקול הסטריאופוניים. בנקודות מסוימות, כמעט שום מוזיקה לא נשמעת מלבד התופים במקרים אחרים.

== ביקורת והצלחה ==
אלבום הרמיקסים קיבל ביקורות חיוביות מהמבקרים שהחמיאו בעיקר לכך שמדונה הצליחה לשנות את צורתם המקורית של השירים הידועים שלה וכינו את השירים באלבום הרמיקסים כשירים פוטנציאלים להשמעה במסיבות.

בנוסף לכך, אלבום הרמיקסים זכה להצלחה רבה בכך שהצליח להימכר בכ-5 מיליון עותקים ברחבי העולם, ובכך להפוך לאלבום הרמיקסים הנשי הנמכר ביותר בהיסטוריה ולאלבום הרמיקסים השני הנמכר ביותר בהיסטוריה. אלבום הרמיקסים הצליח להגיע למעמד פלטינה בארצות הברית, בריטניה, ניו זילנד, הונג קונג, ספרד, צרפת ואוסטרליה. בנוסף הוא הגיע למעמד זהב בארגנטינה, ברזיל, גרמניה ושוודיה.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ארגנטינה (CAPIF)
|זהב
|30,000
|-
!ארצות הברית (RIAA)<ref></ref>
|פלטינה
|1,500,000<ref></ref>
|-
!ברזיל (Pro-Música Brasil)
|זהב
|100,000
|-
!בריטניה (BPI)
|פלטינה
|300,000
|-
!גרמניה (BVMI)
|זהב
|250,000
|-
!הולנד (NVPI)
|זהב
|50,000
|-
!הונג קונג (IFPI Hong Kong)
|פלטינה
|20,000
|-
!ישראל (IFPI ISR)<ref></ref>
|
|15,000
|-
!ניו זילנד (RMNZ)
|פלטינה
|15,000
|-
!ספרד (PROMUSICAE)
|פלטינה
|100,000
|-
!צרפת (SNEP)<ref></ref>
|פלטינה
|300,000*
|-
!שוודיה (GLF)
|זהב
|50,000
|-
! colspan="3" |סיכום
|-
!בכל העולם
|
|5,000,000<ref></ref><ref></ref>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== ביאורים ==

== הערות שוליים ==

קטגוריה:אלבומי רמיקס מ-1987
קטגוריה:אלבומי רמיקס של מדונה
קטגוריה:אלבומי רמיקס באנגלית
קטגוריה:אלבומים שהופקו על ידי מדונה
קטגוריה:אלבומים שהופקו על ידי פטריק לאונרד
קטגוריה:אלבומי חברת וורנר רקורדס
גנוניים

Heteroconger longissimus
גנוניים או צלופחי גן (שם מדעי: Heterocongrinae), היא תת-משפחה של קונגריים מסדרת הצלופחאים. מרבית המינים במשפחה מצויים באוקיינוס השקט ובאוקיינוס ההודי, אך ישנם מינים גם באוקיינוס האטלנטי, בים הקריבי, ובים האדום. בני המשפחה הם צלופחים קטנים שחיים על קרקעית הים , ומגיעים לגודל ממוצע של 80 סנטימטר, כשהמינים הגדולים ביותר יכולים להגיע גם ל-120 סנטימטר. המינים במשפחה מקיימים דפוסי צבעים והתנהגות שונים מאוד במינים שונים.

== גני צלופחים ==
גן צלופחים
הגנוניים ידועים קיבלו גם את שמם וגם את כינויים ("צלופחי גן") מהתנהגות ייחודית שמראים רוב המינים במשפחה. הגנוניים חיים בקבוצות גדולות, כשכל פרט בקבוצה חי בגומחה משלו. כאשר הגנונים מרגישים בטוחים, הם מוציאים את ראשם ומרבית גופם מהגומחה שלהם, על מנת לסנן את מזונם (זואופלנקטון) מן המים, אך בסיס גופם עדיין בגומחה, כך שהם נראים כאילו הם "צומחים" מתוך האדמה. בקבוצות גדולות, הגנונים נראים מרחוק כמו גן של צמחי קרקעית, ומכאן שמם. התנהגות זו היא המאפיין העיקרי של המשפחה, ומקויימת כמעט על ידי כל המינים במשפחה.

בישראל יש בשמורת האלמוגים באילת אתר צלילה שקרוי "גן הצלופחים" ובו יש מושבה מפורסמת וקרובה לחוף של צלופחי גן מהמין גנון אילתי.

== מינים ==
המשפחה מתחלקת לשני סוגים, בהם 35 מינים של צלופחי גן.
* גנון (Gorgasia)
** Gorgasia barnesi
** Gorgasia cotroneii
** Gorgasia galzini
** Gorgasia hawaiiensis
** Gorgasia inferomaculata
** Gorgasia japonica
** Gorgasia klausewitzi
** Gorgasia maculata
** Gorgasia naeocepaea
** Gorgasia preclara
** Gorgasia punctata
** גנון זקוף (Gorgasia sillneri) - ידוע גם כגנון אילתי, חי בישראל במפרץ אילת
** Gorgasia taiwanensis
** Gorgasia thamani
* גנונית (Heteroconger)
** Heteroconger balteatus
** Heteroconger camelopardalis
** Heteroconger canabus
** Heteroconger chapmani
** Heteroconger cobra
** Heteroconger congroides
** Heteroconger digueti
** Heteroconger enigmaticus
** Heteroconger hassi
** Heteroconger klausewitzi
** Heteroconger lentiginosus
** Heteroconger longissimus
** Heteroconger luteolus
** Heteroconger mercyae
** Heteroconger obscurus
** Heteroconger pellegrini
** Heteroconger perissodon
** Heteroconger polyzona
** Heteroconger taylori
** Heteroconger tomberua
** Heteroconger tricia

==קישורים חיצוניים==

קטגוריה:קונגריים
You Let Me Walk Alone

You Let Me Walk Alone (בעברית: אתה נתת לי ללכת לבד) הוא השיר שייצג את גרמניה באירוויזיון 2018 בליסבון, פורטוגל. השיר בוצע על ידי הזמר מיכאל שולטה, הוקלט בחברת התקליטים "ורי אס" ונכתב על ידי שולטה עצמו, תומאס סטנגאארד, ניסה אינגוורסן ונינה מילר. השיר נכתב בעקבות מות אביו של שולטה. השיר נבחר ב-22 בפברואר 2018 בתחרות "Unser Lied für Lissabon" ששודרה בערוץ ZDF והיוותה את תחרות קדם האירוויזיון הגרמני.

== מיקומי שיא ==

== היסטוריית יציאות ==
{| class="wikitable"
!מקום
!תאריך יציאה
!פורמט
!חברת תקליטים
|-
|עולם
|20 בפברואר 2018
|הורדה דיגיטלית
|ורי אס
|}

== קישורים חיצוניים ==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי גרמניה באירוויזיון
קטגוריה:שירים באנגלית
רכס וולברין

רכס ווּלְבֶרִין (באנגלית: Wolverine Range; מילולית: רכס גרגרן) הוא רכס הרים ברכסי סוואנל שבהרי אומינקה בצפון פרובינציית קולומביה הבריטית שבקנדה.

הרכס ממוקם מערבית לאגם ויליסטון.
שטחו של הרכס 2,495 קמ"ר, וגובהו 1,482 מטרים מעל פני הים.

שמו של הרכס אומץ רשמית ב-4 ביוני 1953.

== קישורים חיצוניים ==
* [https://apps.gov.bc.ca/pub/bcgnws/names/23985.html רכס וולברין] באתר ממשלת קולומביה הבריטית
* [https://mapcarta.com/24713560 תצלום לוויין ומידע גאוגרפי]
* [https://tripcarta.com/24713560 מפה טופוגרפית של רכס וולברין]
* [https://www.yr.no/place/Canada/British_Columbia/Wolverine_Range/ מזג אוויר עדכני עבור רכס וולברין]
** [https://www.meteoblue.com/en/weather/forecast/week/wolverine-range_canada_6183941 תחזית מזג אוויר עדכנית עבור רכס וולברין]
** [https://www.yr.no/place/Canada/British_Columbia/Wolverine_Range/statistics.html סטטיסטיקות מזג אוויר עבור רכס וולברין]

==הערות שוליים==

וולברין
וולברין
וולברין
AC 2-Litre

AC 2-Litre (באנגלית: AC 2-Litre) היא מכונית סלון תוצרת יצרנית הרכב "AC Cars Group Ltd" (קרוי גם: "Auto Carriers Ltd"), אשר יוצרה בין השנים 1947–1956.

סך הכול יוצרו 1,958 יחידות.

==דגמי "AC 2-Litre"==

* 4 דלתות - סלון
* 2 דלתות - קופה
* 2 דלתות, 2 מושבים - רודסטר
* 2 דלתות - קבריולה
* תאוצה 0 - 97 קמ"ש היא 19.9 שניות
* מחיר דגם בסיס בשנת 1947 עמד על 1,277 לירות שטרלינג (דגם סלון - 2 דלתות)

== תמונות ==
<gallery mode="packed" heights="120">
קובץ:AC Buckland .jpg | דגם "AC 2-Litre" - 2" מושבים רודסטר
קובץ:A.C. 2-litre Sports Tourer by Buckland (1949-53) (34387119382).jpg | דגם "AC 2-Litre" קבריולה
קובץ:A.C. 2-litre Sports Tourer by Buckland (1949-53) (34387175752).jpg | דגם "AC 2-Litre" קבריולה
קובץ:AC 2 Litre Buckland Tourer 1949.JPG | דגם "AC 2-Litre" קבריולה
קובץ:AC 2 Litre Cabriolet 1949.JPG | דגם "AC 2-Litre" קבריולה
קובץ:AC 2 -Litre 2 Door Saloon (1951) - 14588786874.jpg | דגם "AC 2-Litre", קופה-סלון 2 דלתות
קובץ:AC 2-litre 2-door ca 1955 in Essex.JPG | דגם "AC 2-Litre"
קובץ:1951 AC 2 Litre sports saloon (31468418150).jpg | דגם "AC 2-Litre"
קובץ:AC-2litre ca1955 UK.JPG | דגם "AC 2-Litre" - סלון, 4 דלתות
קובץ:AC 2-Litre 4 Door Saloon.JPG | דגם "AC 2-Litre" - סלון, 4 דלתות
</gallery>

==ראו גם==
* AC Aceca
* AC Petite
* AC 3000ME
* AC Greyhound

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1947
קטגוריה:מכוניות בריטיות
2-litre
ויקיפדיה הצ'צ'נית

ויקיפדיה הצ'צ'נית (בצ'צ'נית: Нохчийн Википеди) היא הגרסה בשפה הצ'צ'נית של אנציקלופדיית האינטרנט החופשית ויקיפדיה. ויקיפדיה הצ'צ'נית הושקה ב-28 בפברואר 2005.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים.

נכון לדצמבר 2023 היה מדד העומק (המשמש מדד גס לאיכות ומייצג את כמות הפעמים שבהם הערכים עודכנו) שלה הוא 8.15 (לעומת 1214.95 בוויקיפדיה האנגלית ו-267.86 בוויקיפדיה העברית).

== ציוני דרך ==
=== 2013 ===
* 28 בפברואר - למעלה מ-1,500 ערכים בוויקיפדיה.
* 28 באפריל - 2,000 ערכים קיימים בוויקיפדיה.
* 6 ביולי - 3,000 ערכים קיימים בוויקיפדיה
* 12 בספטמבר - כ-100,000 עריכות בוויקיפדיה.
* 9 בנובמבר - 5,000 ערכים קיימים בוויקיפדיה.
* 26 בנובמבר - 10,000 ערכים קיימים בוויקיפדיה.
* 17 בדצמבר - כ-150,000 עריכות בוויקיפדיה.
* 19 בדצמבר - 20,000 ערכים קיימים בוויקיפדיה.

=== 2014 ===
* 7 במרץ - 200,000 עריכות בוויקיפדיה.
* 29 באפריל - 25,000 ערכים קיימים בוויקיפדיה.
* 5 במאי - 40,000 דפים.
* 10 במאי - 30,000 ערכים קיימים בוויקיפדיה.
* 2 באוגוסט - 50,000 ערכים קיימים בוויקיפדיה.
* 18 בנובמבר - 400,000 עריכות סה"כ.
* 7 בדצמבר - 70,000 ערכים קיימים בוויקיפדיה.
* 24 בדצמבר - 75,000 ערכים קיימים בוויקיפדיה.

=== 2015 ===
* 14 בפברואר - 80,000 ערכים קיימים בוויקיפדיה.
* 14 באפריל - ויקיפדיה הצ'צ'נית הגיעה למקום 58 על פי מספר הדפים שלה (שהגיע ל-100,000).
* 26 במאי - 90,000 ערכים קיימים בוויקיפדיה.
* 18 ביולי - 800,000 ערכים קיימים בוויקיפדיה.

=== 2016 ===
* 21 בספטמבר - 150,000 ערכים קיימים בוויקיפדיה.

=== 2017 ===
* 31 באוגוסט - 160,000 ערכים קיימים בוויקיפדיה.

== קישורים חיצוניים ==

* 

== הערות שוליים ==

צ'צ'נית
יחסי איי בהאמה – סין

יחסי איי בהאמה-סין הם היחסים הדו-צדדיים בין קהיליית איי בהאמה לבין הרפובליקה העממית של סין.

היחסים הדיפלומטים בין שתי המדינות כוננו ב-23 במאי 1997. פחות מחודשיים לאחר מכן, הממשלה הסינית פתחה שגרירות בנאסאו, באי ניו פרובידנס. ממשלת בהאמה לא הקימה שגרירות בבייג'ינג באופן מיידי, אם כי בשנת 1999 מונה ד"ר ארתור פולקס לשגריר הלא תושב הראשון של איי בהאמה, והוא היה אחראי בין היתר על יחסיה של איי בהאמה עם סין עד אשר איי בהאמה הקימה שגרירות בבייג'ינג. ראש הממשלה הוברט אינגהראם היה ראש ממשלת איי בהאמה הראשון שביקר בסין. ביקורו נערך בשנת 1997.

==יחסים כלכליים==
בשנת 2002 היקף הסחר בין המדינות הסתכם בכ-62.93 מיליון דולר. אך, רק כ-60,000 דולר מהיקף הסחר בין שתי המדינות היה ייצוא של איי בהאמה.

==יחסים דיפלומטים==
איי בהאמה מחזיקה בשגרירות בבייג'ינג. מאידך, סין מחזיקה בשגרירות בנאסאו.

==הערות שוליים==
יורי אברבך

יורי אברבך (ברוסית: Юрий Авербах ;8 בפברואר 1922, קלוגה ברית המועצות – 7 במאי 2022) היה שחמטאי רוסי ממוצא יהודי בדרגת רב אמן, שופט וסופר שחמט. היה אלוף ברית המועצות בשחמט, התחרה באליפות העולם בשחמט. שימש בתפקידים בכירים באיגוד השחמט הסובייטי.

==ביוגרפיה==
יורי אברבך נולד לאב יהודי ואם רוסייה, אישה דתייה. היחסים בין האב למשפחת אשתו היו קשים, ולכן המשפחה עברה למוסקבה.

בשנת 1939 החל אברבך את לימודיו באוניברסיטה טכנית על שם באומן במוסקבה, וסיים אותה בשנת 1946. בניגוד לרוב השחמטאים הסובייטים, במקביל לעיסוק בשחמט הוא המשיך לעבוד במקצוע שרכש.

אברבך החל לשחק שחמט בגיל שבע. בשנת 1938 זכה באליפות ברית המועצות לילדי בתי הספר. הצלחה גדולה יותר הגיעה לאחר מלחמת העולם השנייה. בשנים 1949 ו-1950 הפך אברבך לאלוף מוסקבה ובשנת 1954 הוא הפך לאלוף ברית המועצות. הוא ניצח באליפות ברית המועצות בשחמט בשנת 1954. באליפות ברית המועצות בשחמט בשנת 1956 הוא זכה במקום השני. בשנת 1953 הוא השתתף בתחרות מועמדים שהייתה חלק של אליפות העולם בשחמט 1954.

בהיותו חבר נבחרת ברית המועצות הוא זכה פעמיים באליפות אירופה, בשנים 1957 ו-1965 ושיחק נגד נבחרות ארציות מארצות הברית, בריטניה, שוודיה ויוגוסלביה.

בשנות ה-70 של המאה ה-20 הוא כיהן בתפקידים בכירים באיגוד השחמט הסובייטי ובפיד"ה.

בשנת 1993 הוא השתתף במשחקי המכביה הארבע-עשרה.

ב-7 במאי 2022 הלך לעולמו בגיל 100.

==קישורים חיצוניים==

* 

==הערות שוליים==

קטגוריה:אלופי ברית המועצות בשחמט
קטגוריה:רבי-אמנים יהודים
קטגוריה:רבי-אמנים רוסים
קטגוריה:מחברי ספרי שחמט יהודים
קטגוריה:שחמטאים יהודים רוסים
קטגוריה:רוסים שהגיעו לגיל מאה
קטגוריה:רוסים שנולדו ב-1922
קטגוריה:רוסים שנפטרו ב-2022
Higher Ground (שיר של רסמוסן)

Higher Ground (בעברית: קרקע גבוהה יותר) הוא השיר שייצג את דנמרק באירוויזיון 2018 שהתקיים בליסבון, פורטוגל. השיר בוצע על ידי הזמר רסמוסן, הוקלט בחברת התקליטים "רנגרד רקורדס" ונכתב על ידי ניקלאס ארן וקארל אאורן. השיר נבחר ב-22 בפברואר 2018 בתחרות "Dansk Melodi Grand Prix 2018" ששודרה בערוץ DR-P2 והיוותה את הקדם הדני.

== משמעות המילים ==
בראיון רסמוסן מסביר כי השיר הוא על ניסיון לפתור קונפליקטים בדרכי שלום והימנעות משימוש באלימות.

רסמוסן מסביר כי השיר מבוסס על התרבות הדנית המסורתית ובמיוחד על הוויקינג מגנוס ארלנדסון - מנהיג שבט בתקופתם המאוחרת.

== מיקומי שיא ==

== היסטוריית יציאות ==
{| class="wikitable"
!מקום
!תאריך יציאה
!פורמט
!חברת תקליטים
|-
|דנמרק
|11 בפברואר 2018
|הורדה דיגיטלית
|רנגייד
|}

== קישורים חיצוניים ==

* 

== הערות שוליים ==

קטגוריה:שירי 2018
קטגוריה:סינגלי בכורה מ-2018
קטגוריה:שירי אירוויזיון 2018
קטגוריה:שירי דנמרק באירוויזיון
קטגוריה:שירים באנגלית
קטגוריה:שירי שלום
אוטוסטרד

אוטוסטרד (أوتوستراد) היא להקת אינדי ירדנית אשר מרכז פעילותה בעמאן והיא פועלת משנת 2007.

== חברי הלהקה ==
* אפו דימרג׳יאן - גיטרה בס ושירה
* בשאר חמדאן - סקסופון ומקלדת
* יאזאן אל-רוסאן - שירה, גיטרה, כלי הקשה
* ברהאן אלעלי - תופים ושירה
* עבד אלרחמאן עטארי - גיטרה
* מהנד שויאת - מקלדת

חברי להקה קודמים אשר פרשו:
* חמזה ארנאוט - גיטרה ושירה
* ויסאם קטאונה - קלידים ושירה

== מוזיקה ==
המוזיקה של אוטוסטרד היא שילוב השפעות רוק, רגאיי, מוזיקה לטינית ופאנק עם מוטיבים ערביים מקומיים. מילות השירים נכתבות ונהגות בלהג הירדני הבדואי. נושאי השירים שואבים השראה מחיי היום יום בירדן, ביניהם ניתן למצוא סיפורי אהבה, מאבק, אתגרים פיננסיים, שימוש בסמים. השירים מועברים בגובה העיניים המקל ומתחברים למצוקות היום יום של אנשים. הלהקה צברה פופולריות בקרב הצעירים בירדן.

== דיסקוגרפיה ==
=== אלבומים ===
* פה-אוטוסרד (2008)
* אוטוסטרד (2011)
* נייטרוג'ן (2013)

== סיורים והופעות ==
הלהקה ערכה סיבוב הופעות בכל המזרח התיכון. סיור זה כלל הופעות ברמת הגולן, נצרת, חיפה, רמאללה וירושלים העתיקה וגרר ביקורת על הלהקה בשל החלטתה להופיע בישראל באמצעות אשרה שהונפקה על ידי השגרירות הישראלית בעמאן.

ב-2014 הלהקה הופיעה בלונדון וזו להם הייתה הפעם הראשונה שהופיעו מחוץ לעולם הערבי.

הלהקה הופיעה מספר פעמים בטלוויזיה, בערוץ ראיה הירדני. כמו כן התארחה הלהקה בתוכנית הטלוויזיה המצרית "אל ברנאמג'" בהגשת באסם יוסף.

ב-2015 לקחה הלהקה חלק בתחרות מוזיקלית מול הלהקה הירדנית "אל מוראבע3". .

== ראו גם ==
* מוזיקה ערבית

== קישורים חיצוניים ==
* 

* [http://www.facebook.com/autostrad.jo Autostrad ב Facebook]
* [https://twitter.com/autostrad Autostrad בטוויטר]

==הערות שוליים==

קטגוריה:להקות ירדניות
קטגוריה:להקות אינדי
DR P2

DR P2 (ידוע בעיקר בשם P2) היא תחנת רדיו ציבורית דנית המופעלת על ידי DR, שהוא גוף השידור הציבורי של דנמרק. התחנה עוסקת במוזיקה קלאסית, הן מוקלטת והן בשידור חי, וגם בדיונים אודות המוזיקה הקלאסית. 

מאז 1991 מארגנת התחנה תחרות אחת לשנתיים עבור מוזיקאים צעירים ומבטיחים.

== היסטוריה ==
ב-1 באוקטובר 1951 השיקה הסטאטרסדיווניאן את תחנת הרדיו השנייה שלה, שנקראה תחנה 2. בשנת 1959 שונה שמה ל-Danmarks Radio ול-DR בשנת 1996.

ב-1 בספטמבר 2001 לאחר הזכייה של DR בזכויות השימוש בתחנת הרדיו הרביעית של דנמרק, הושקה מחדש התחנה תחת השם "DR P2 Musik & Kultur" (בתרגום חופשי: DR P2 מוזיקה ותרבות).

ב-1 באוקטובר 2017 הפכה התחנה לזמינה בשידורי ה-+DAB לאחר שדנמרק עברה לשידורים מסוג זה.

התחנה שידרה את קדם האירוויזיון הדני לשנת 2018 יחד עם ערוץ DR2.

=== תחנת הרדיו הרביעית ===
ב-1 באפריל 2002 הוענק רישיון ל-DR P2 רישיון לשדר במספר תדרים, שנקראו על ידי משרד התרבות הדני "תחנת הרדיו הרביעית". DR ניצחה בתחרות מספר מועמדים אחרים, כשבמסגרת התחרות בוצעה הערכת איכות. 

תחנת הרדיו הרביעית הייתה חלק מההסדר תקשורתי בין מפלגת הסוציאל-דמוקרטית, השמאל הרדיקלי, המרכז הדמוקרטי ו-SF. בממשלה רצו להקצות את התדר ל-DR, כך שתחנות P2 ו-P4 יוכלו לשדר מסביב לשעון. לעומתם במרכז הדמוקרטי רצו שכל אחד יוכל לשדר בתחנת הרדיו הרביעית מלבד DR.

== ראו גם ==
* DR1
* DR2
* TV3

== קישורים חיצוניים ==
* 

== הערות שוליים ==

קטגוריה:אירופה: תחנות רדיו
קטגוריה:דנמרק: תקשורת
קטגוריה:תחנות מוזיקה
קטגוריה:רוסיה: תחנות רדיו